Fjellhamar Fotballklubb

Fjellhamar Fotballklubb (stiftet 8. juni 1976) er en fotballklubb fra Fjellhamar i Lørenskog kommune i Akershus. Fotballklubben spiller i 3. divisjon. Fotballklubben har lag i de fleste aldersklasser. Fjellhamar spiller sine hjemmekamper på Fjellhamar stadion, og disponerer også Torshov kunstgress.

Dommere 
Tippeligadommeren Trond Ivar Døvle dømmer for Fjellhamar FK. Han er også dommerkonsulent i Akershus fotballkrets.
Morten Jensen er assistentdommer i Tippeligaen, og dømmer også for Fjellhamar FK.

Menn senior 
Herrelaget endte på femteplass i sin avdeling i 3. divisjon avdeling 2 i 2010, og syvendeplass i 3. divisjon avdeling 3 i 2011. Etter store utskiftninger i stallen før 2012 sesongen, berget Fjellhamar plassen i 3. divisjon med få poengs margin. I 2014 endte det til slutt med nedrykk til 4.divisjon, etter at laget havnet i den beryktede Trøndelags-serien. Med nedrykket mistet laget på nytt flere nøkkelspillere, og måtte i 2015 konstatere at nedrykk til 5.divisjon var et faktum - med ett poengs margin.

Tabell

Trenere 
Etter 2011 sesongen avsluttet Kai Holt og Roar Øien som trenere i Fjellhamar FK. Som erstatter ble Jan Aksel Odden løst fra sin nytegnede kontrakt med Kjelsås' andredivisjonslag. Etter nedrykket til 4. divisjon i 2014, fikk tidligere Stabæk-spiller Kim Andre Hunstad hovedansvaret. I 2016 skal Hunstad lede laget sammen med tidligere Strømmen-trener Robert Rognerud.

Tidligere sesonger

Kvinner senior 
Fjellhamar stilte for første gang et kvinnelag i divisjonssystemet i 2014. Laget som stort sett bestod av lokale jenter i junioralder, rykket opp fra 4. divisjon til 3.divisjon på første forsøk. Med den samme stammen av lokale jenter, og i tillegg noen forsterkninger som blant annet Lene Storløkken (tidl. LSK), rykket Fjellhamar videre opp til 2. divisjon, hvor de skal spille i sesongen 2016.

Trenere 
I 2015-sesongen var det tidligere LSK-spiller Mari Knudsen som ledet laget. Foran 2016-sesongen ble Børre Lien Hansen ansatt som hovedtrener.

Tidligere sesonger

Kjente spillere fra Fjellhamar FK 
 Abdisalam Ibrahim; spiller i 2022 for . I 2007 ble han hentet fra Fjelhamar til Manchester City FC sitt ungdomsakademi.
 Simen Nordermoen gikk til Lillestrøm SK sitt juniorlag i 2012, og ble tatt opp i A-lagsstallen i 2013.
 Petter Mathias Olsen gikk til Lillestrøm SK sitt guttelag i 2013, og ble tatt opp i A-lagsstallen før 2016-sesongen.
 Victor Grodås oppvokst på Fjellhamar, og var innom aldersbestemte nivå i Fjellhamar FK før han gikk til Lillestrøm i G16 alder.

Eksterne lenker 
 

Fotballag i Akershus
Fotballag etablert i 1976
Sport i Lørenskog